بمت-نین باش کاتیبی آنتونیو گوترش ایسراییل-ین ایشغا‌لی آلتینداکی اردن چایی‌نین قرب ساحلی و دوغو قودس-ده سون گون‌لرده درینلشن گرگین‌لیک‌دن ناراحات اولدوغونو بیل‌دیره‌رک، بوتون شدت و ترورو قینادی.
بمت باش کاتیبی سؤزچولوگونون آچیقلاماسینا گؤره، گوترش ایسراییل و فیلیسطین‌لی‌لری گرگینلیگین قارشی‌سی‌نین آلینماسی اوچون بیرگه جهد گؤسترمه‌یه چاغیردی.
اردن چایی‌نین غرب ساحلی و دوغو قودس-ده سون گون‌لرده درین‌لشن گرگینلیگین اونو ناراحات ائتدیگینی بیلدیرن گوترش خصوصیله سیویل لره قارشی بوتون شدت و ترور حادثه لرینی قیناییب.
گوترش سیاسی، دینی و توپلوم لیدرلری شدت و شدتی تشویق ائدن‌لره قارشی دقیق موضع اورتایا قویماغا دا چاغیریب.
قئید ائدک کی، اردن چایی‌نین غرب ساحلی و قودس-ده گرگین‌لیک سون واخت‌لاردا آرتماقدا داوام ائدیر. بؤلگه‌ده سون بیر هفته‌ده باش وئرن حادثه‌لر 3 فیلیسطین‌لی ایله 2 ایسراییل‌لی‌نین حیاتینا سون قویدو.
